આપણી મૂળ મુશ્કેલી ક્યાં છે, ખબર છે? આપણા ગુજરાતી સાહિત્યમાં કોઈ વાદ આવ્યો અને એ એક વ્યક્તિ લાવ્યો અને એ જતા રહેતા એ વાદ પણ ચાલ્યો ગયો. ગુજરાતી કથાસાહિત્ય સંદર્ભે ઘટના તિરોધાન એક માત્ર લાંબો ચાલેલો વાદ છે. જો કે ગુજરાતી કથા સાહિત્યમાં વાર્તાની વિભાવના ખૂબ સ્પષ્ટ થઈ અને વિકસી છે. આજે આપણે આપણી પ્રથમ ટૂંકી વાર્તાના સો વર્ષ ઉજવી રહ્યા છે. ત્યારે હવે કથાસાહિત્યનો નવો પ્રવાહ સાયન્સ ફિક્શન પણ વિકસે એવું આપણે ઈચ્છીએ તો આપણે ત્યાં સાયન્સફિક્શન બાબતે પાયાનું કામ કરવાનું બાકી છે. તેની વિભાવનાઓ અને તેની પરીકલ્પનાઓ. વિજ્ઞાનના કલ્પનો સ્પષ્ટ કરવા પડશે.